מנחם לורברבוים

מנחם לורברבוים (נולד ב-14 במרץ 1958) הוא פרופסור מן המניין בחוג לפילוסופיה יהודית באוניברסיטת תל אביב, ומייסד החוג ללימודי התרבות העברית בה. עמית מחקר במכון שלום הרטמן. מנחם לורברבוים נולד בניו יורק ליוסף לורברבוים ולרחל לבית יולוס. מצד אביו צאצא של רבי יעקב לורברבוים מליסא, מחבר "נתיבות המשפט". משפחתו שבה ארצה כשהיה בן 11 והוא גדל בירושלים. למד בישיבת בני עקיבא נתיב מאיר ושנה אחת, כשהיה בן 17, בישיבת מרכז הרב. למד בישיבת ההסדר הר עציון. לאחר מכן למד עם קבוצת צעירים אצל פרופ' דוד הרטמן, אותו הוא רואה כאחד מרבותיו. במקביל ללימודיו אצל הרטמן למד באוניברסיטה העברית בירושלים. בשנת 1988 קיבל תואר שני על עבודה שכותרתה "תיאורית פעולה בהלכה: כוונה במצוות". בשנת 1992 קיבל תואר דוקטור מהאוניברסיטה העברית בירושלים, על עבודה שכותרתה "פוליטיקה וגבולות החוק בהגות היהודית של ימי הביניים: הרמב"ם ורבנו ניסים גירונדי", שנעשתה בהדרכת מיכאל וולצר ואביעזר רביצקי. שנה לאחר מכן החל ללמד באוניברסיטת תל אביב. לורברבוים הוא חבר מועצת המערכת של כתב העת Hebraic Political Studies שבהוצאת מכון שלם. מאז ייסודו, בשנת 2001, של הכנס השנתי של התוכנית לפסיכותרפיה בבית הספר ללימודי המשך ברפואה ובית הספר לפילוסופיה בפקולטה למדעי הרוח באוניברסיטת תל אביב, עומד פרופ' לורברבוים, יחד עם ד"ר שלמה מנדלוביץ, בראש הכנס. בשנת 2002 נמנה עם הגרעין המייסד של בית הכנסת "שירה חדשה" בירושלים. הוא חבר הוועד המנהל של הקרן החדשה לישראל. מנחם לורברבוים נשוי בשנית, מתגורר בירושלים ואב לשלושה ילדים. פילוסופיה: Politics and the limits of law :secularizing the political in medieval Jewish thought, Stanford University Press, 2001. מהדורה עברית: פוליטיקה וגבולות ההלכה, תרגם יובל ג'ובני, הוצאת מכון שלום הרטמן, 2005. הספר עוסק בהתפתחותם של מושגי יסוד בפילוסופיה הפוליטית היהודית בימי הביניים, תוך התמקדות במשנתם של שני פוסקים, הרמב"ם והר"ן. נוצחנו בנעימותו: תורת האלוהות כפואטיקה ביצירה היהודית האנדלוסית, מכון בן-צבי לחקר קהילות ישראל במזרח, תשע"א עוסק בבעיית הלימות השפה הדתית לתיאור האל ולתיאור ההתנסות בנוכחותו המידית, כפי שהיא משתקפת ביצירתם של הרמב"ם, רבי שלמה אבן גבירול ורבי יהודה הלוי. את פניך אבקש, הוצאת כרמל, אוניברסיטת בר-אילן ומכון שלום הרטמן, 2019. לפני היות החסידות, מוסד ביאליק, 2022. שירה: בכפר הזה (כרמל תשס"ב) ואחר האש (כרמל תשס"ד) מגעים, מראות: שירים (כרמל תשס"ו). בעריכתו: ערך את התרגום לעברית של "לווייתן" מאת תומאס הובס, בתרגומו של אהרן אמיר (שלם תש"ע). יחד עם מיכאל וולצר ונעם זהר עורך הסדרה "המסורת הפוליטית היהודית" שכרכים שלה התפרסמו בסדרת "יהדויות" של מכון שלום הרטמן ובהוצאת אוניברסיטת ייל (באנגלית). יחד עם מיכל גוברין עורך את סדרת השירה "דברי-ם" בשיתוף עם הוצאת כרמל. יחד עם בנימין בראון, אבינועם רוזנק, וידידיה צ' שטרן ערך את על דעת הקהל - דת ופוליטיקה בהגות היהודית - ספר יובל לכבוד אביעזר רביצקי, מרכז זלמן שזר, 2012. מדיה וקבצים בנושא מנחם לורברבוים בוויקישיתוף מנחם לורברבוים, באתר של מכון הרטמן מנחם לורברבוים(הקישור אינו פעיל), באתר של הוצאת כרמל מנחם לורברבוים, דף שער בספרייה הלאומית מנחם לורברבוים, בלקסיקון הספרות העברית החדשה מנחם לורברבוים, ב"לקסיקון הספרות העברית החדשה" מנחם לורברבוים, ב"לקסיקון הקשרים לספרות ישראלית" רשימת הפרסומים של מנחם לורברבוים, בקטלוג הספרייה הלאומית רשימת המאמרים של מנחם לורברבוים באתר רמב"י אריאל הורוביץ, ‏"האמונה היא הסירוב להתעלם מהסבל", בעיתון מקור ראשון, 26 בפברואר 2019 אריאל הורוביץ, אריאל הורוביץ, "פגישה לאין קאץ'" עם פרופ' מנחם לורברבוים, רדיו מרכז העיר, 4 באוגוסט 2016 מנחם לורברבוים על ייסוד המלוכה במקרא: אנחנו לא גוי, אנחנו שבטים, הקוגיטו – אברום בורג משוחח עם אנשים מעוררי מחשבה, באתר All•in מכּתביו והרצאותיו: ריבונות במסורת הפוליטית היהודית – קורס באוניברסיטת תל אביב, באתר YouTube פרופ' מנחם לורברבוים מדבר על שירת נשים ביהדות(הקישור אינו פעיל) – ריאיון לאריה גולן Making Space for Leviathan: On Hobbes' Political Theory, Hebraic Political Studies, Vol . 2, No. 1 (winter 2007), Religious Zionism(הקישור אינו פעיל), באתר של מכון שלום הרטמן האנשים שלנו, באתר הקרן החדשה לישראל סדרת דברי-ם, באתר של הוצאת כרמל